  Наталья Тетерина Пичи Пурга ёросысь командаос футболъя «Уличный красава» огъяросси акцилэн полуфиналаз пыриськозы, ивортэ элькунысь Физкультурая, спортъя но егитъёсын ужан политикая министерстволэн пресс-службаез. Ужрадлэн улосвыл люкетэз Ижкарын 24-тӥ шуркынмонэ ортчиз. Отчы быдэс Удмуртиысь 9 командаос пыриськизы. Ӵошатсконъёсын Пичи Пургаысь командаос тужгес устоосыз луизы. Финалэ потон понна соос 8-тӥ толсуре Саранскысь Дуннелэн чемпионатэзлы пуктэм стадионын улосвылкуспо люкетын шудозы. Тодэ вайытом, ваньмыз акциын ньыль люкет: муниципал, улосвыл, улосвылкуспо но финал. Йылпумъясь шудонъёс футболъя дуннелэн чемпионатэзлы пуктэм одӥгаз стадионын ортчозы. Ӵошатсконъёсы 14-15 но 16-17 аресъем пияшъёс пырисько. Ужрад быдэс Россиын шуркынмонысен толсурозь радъяськоз. валтӥсь кузьым – азбарын футбол шудонъя площадка. Тегъёс: Спорт Футбол Удмуртия ПичиПурга  